**REPUBLIKA HRVATSKA**

**OŠ KAJZERICA**

**ZAGREB, Ulica Žarka Dolinara 9**

KLASA: 003-06/17-01/51

URBROJ: 251-665/17-01

Zagreb, 9. lipnja 2017. godine

**ZAPISNIK**

**pedesete sjednice** Školskog odbora Osnovne škole Kajzerica, Ulica Žarka Dolinara 9, Zagreb, održane **dana 9. lipnja 2017. godine s početkom u 13:00 sati**.

Nazočni članovi Školskog odbora:

1. Vesna Bobinski, dipl. bibliotekar

2. Andrea Bosanac, prof.

3. Ines Smolčić, učiteljica razredne nastave

4. dr. sc. Vesna Budinski

5. Ognjen Golubić, novinar

6. Mira Anić Milić, soc. radnik

Odsutni članovi Školskog odbora koji su ispričali svoj dolazak:

mr. Ljiljana Klinger

Pored članova prisutni su:

1. Igor Rukljač, ravnatelj

2. Marin Karin, tajnik škole i zapisničar

3. Koraljka Polak Medaković - prisutna osoba s pravom javnosti sukladno čl. 12. Zakona o

pravu na pristup informacijama (“NN“ br. 25/13, 85/15)

4. Josip Kelemen - prisutna osoba s pravom javnosti sukladno čl. 12. Zakona o pravu na pristup

informacijama (“NN“ br. 25/13, 85/15)

Sjednicu je otvorila predsjednica Školskog odbora, gđa Vesna Bobinski, utvrdila da postoji kvorum i predložila sljedeći dnevni red kako slijedi:

**DNEVNI RED**

1. Verifikacija zapisnika 48. i 49. sjednice Školskog odbora

2. *Sanacija/uređenje vanjskih sportskih igrališta (IV. gimnazija i OŠ Kajzerica)*:

- Izvođenje radova od strane Zagrebačkog Holdinga d.o.o., Podružnice Zagrebačke

ceste, Zagreb, Donje Svetice 48

\* Račun R1 4045-0008000003-2 - Podmirenje obveza shodno izvršenim radovima na

vanjskim sportskim igralištima u ukupnoj vrijednosti od 61.577,09 kn

- Prethodna suglasnost Školskog odbora sukladno članku 57. Statuta OŠ Kajzerica uz

suglasnost Osnivača

3. Razno

Predloženi dnevni red je jednoglasno prihvaćen.

**Ad. 1.**

Na zapisnike 48. i 49. sjednice Školskog odbora nije bilo primjedbi te su isti jednoglasno prihvaćeni.

**Ad. 2.**

Nastavno na iskazan zahtjev od strane OŠ Kajzerica i IV. gimnazije dana 11. travnja 2017. za sanacijom vanjskih sportskih igrališta uz objekt Kajzerica, nadležni Gradski ured za prostorno uređenje, izgradnju Grada, graditeljstvo, komunalne poslove i promet odobrio je sanaciju vanjskih sportskih igrališta (KLASA: 361-02/08-01/232, URBROJ: 251-13/71/01-17-506 od dana 13. travnja 2017.), te uputio izvedbu istih na nadležnost Gradskog ureda za obrazovanje, kulturu i sport.

Shodno uputi te uz koordinaciju nadležnog Gradskog ureda za obrazovanje, kulturu i sport, Zagreb, Ilica 25, OŠ Kajzerica i IV. gimnaziji odobren je početak radova na sanaciji vanjskih sportskih igrališta uz objekt Kajzerica u organizaciji i izvedbi istih (izvođač radova je odabran od strane nadležnog Gradskog ureda za obrazovanje, kulturu i sport) od strane tvrtke Zagrebački Holding d.o.o., Podružnica Zagrebačke ceste, Zagreb, Donje Svetice 48.

Predmetni radovi po svojoj specifikaciji odnosili su se na radove uređenja košarkaških igrališta (x2), malonogometnog/rukometnog igrališta (x1) te odbojkaškog igrališta (x1).

Predviđeno je da se predmetni radovi vezano uz sanaciju vanjskih sportskih igrališta izvrše i na postojećoj atletskoj stazi, ali je procjenom izvođača radova utvrđeno da iste nije potrebno u ovom trenutku izvršiti te da je atletska staza u dobrom stanju.

Po završetku svih radova na sanaciji vanjskih sportskih igrališta Osnovnoj školi Kajzerica dostavljen je račun u ukupnom iznosu od 61.577,09 kn s PDV-om (specifikacija radova zajedno s računom sastavni je dio ovog zapisnika).

Školski odbor Osnovne škole Kajzerica, sukladno čl. 29. i 57. Statuta OŠ Kajzerica (*o ulaganjima, investicijskim radovima i nabavi opreme te nabavi osnovnih sredstava i ostale pokretne imovine pojedinačna vrijednost koje je od 20.000,00 do 70.000,00 kuna bez PDV-a odlučuje Školski odbor*), a sve na temelju uvida u izvedene radove, dana 9. lipnja 2017., dao je prethodnu suglasnost ravnatelju škole da po predmetnoj fakturi izvrši uplatu u navedenom iznosu.

Za predmetna sredstva OŠ Kajzerica podnijet će zahtjev za refundacijom nadležnom Gradskom uredu za obrazovanje kulturu i sport.

Također, Izvođač radova obvezuje se, prije uplate predmetnih iznosa od strane Osnovne škole Kajzerica, a po evidenciji sredstava od strane nadležnog Gradskog ureda, dostaviti Osnovnoj školi Kajzerica izvornike računa u dva primjerka. Jedan primjerak bit će dostavljen Gradskom uredu za obrazovanje, kulturu i sport.

**Ad. 3.**

Pod točkom razno, ravnatelj škole, gospodin Igor Rukljač, dao je nekoliko obavijesti članovima Školskog odbora s obzirom na kraj nastavne godine 2016./2017.

Vezano uz projekciju ustroja razrednih odjela razreda Osnovne škole Kajzerica u školskoj godini 2017./2018. obveza je škole poslati Prijedlog ustroja razrednih odjela zaključno do 14. lipnja 2017. godine, shodno prikupljenim upisnim podatcima o broju učenika prvih razrednih odjela, nadležnom Gradskom uredu za obrazovanje, kulturu i sport, naglasio je ravnatelj.

Slijedom toga, dostavit će se nadležnom Gradskom uredu za obrazovanje, kulturu i sport i Prijedlog ustroja odgojno-obrazovnih skupina produženog boravka za Osnovnu školu Kajzerica u školskoj godini 2017./2018., istaknuo je ravnatelj.

Organizacija rada Osnovne škole Kajzerica u školskoj godini 2017./2018., predstavit će se Vijeću roditelja po povratnim odlukama nadležnog Gradskog ureda za obrazovanje kulturu i sport.

Nastavno na inicijativu Vijeća roditelja provodi se anketni upitnik vezano uz uvođenje talijanskog jezika, grčkog i latinskog jezika kao novih stranih jezika za novu školsku godinu u sklopu izbornih nastavnih predmeta, odnosno posebnih programa klasičnih jezika.

Predstavnik Vijeća roditelja, gospodin Ognjen Golubić, u svojstvu predstavnika Vijeća roditelja apelirao je na postavljanje vanjskog video nadzora na objektu škole kao i na objektu sportske dvorane zbog sve češćeg vandalskog ponašanja i nastalih šteta izvan uredovnog radnog vremena škole. Također, istaknuo je da bi bilo potrebno postaviti u dogledno vrijeme, a sve s obzirom na postavljenju zaštitnu ogradu prema vanjskom prometnom kolniku, istu i uz drugi dio vanjskih sportskih igrališta.

Vezano uz projekciju nove školske godine naglasio je da je stav i htijenje Vijeća roditelja da Osnovna škola Kajzerica i u idućoj školskoj godini nastavi s radom u jednoj smjeni.

Član Školskog odbora, doc. dr. sc. Vesna Budinski, pohvalila je izniman trud i organizaciju rada cjelokupnog kolektiva Osnovne škole Kajzerica, posebice učitelja mentora studentima Učiteljskog fakulteta u Zagrebu, u ovoj školskoj godini, a sve nastavno na trogodišnju suradnju Osnovne škole Kajzerica i Učiteljskog fakulteta u Zagrebu. Gospođa Vesna Budinski, naglasila je da će Osnovna škola Kajzerica i nadalje imati veliku podršku Učiteljskog fakulteta u Zagrebu te da se nada da će ovakva bliska suradnja ovih dviju ustanova polučiti još veće i još bolje rezultate i u nadolazećem razdoblju.

Školski odbor završio je s radom u 13:40 sati.

**ZAPISNIČAR PREDSJEDNICA ŠKOLSKOG ODBORA**

Marin Karin, dipl. iur. Vesna Bobinski, dipl. bibliotekar